Li kirke (Gausdal)

Li kirke skal ifølge en tradisjon ha stått ved Li gårdGnr. 89, jf. liste over gårder i Gausdal i Østre Gausdal. Gården har muligens tidligere gått under navnet Kirkeli, og kan tenkes å ha vært identisk med den som er omtalt som «Kirkiulidh j Gausdale j Gudbrandzsdale» i Biskop Eysteins jordebok, i en oversikt over gårdsparter som tilhører Lavranskirken i Tønsberg.

Eldste skriftlige belegg for tradisjonen skal være fra Gerhard Schøning. En skildring fra 1913 omtaler benrester som skal være funnet ved gården en årrekke tidligere, og også i 1930-årene skal det være funnet ben. Selve kirkestedet er ikke påvist, ifølge Dagfinn Skre, som har skrevet om områdets kirkearkeologi. Intet tyder imidlertid på at gårdstunet har vært flyttet, så en eventuell kirke har trolig ligget i umiddelbar tilknytning til det. Det kan tenkes at kirken på Li i sin tid ble avløst av den kirken som nå kalles Østre Gausdal kirke.

Litteraturen sier ingenting om hva slags type kirke det eventuelt var, og det er altså ingen direkte funnrester etter kirken.

Referanser

Litteratur



Eksterne lenker


Kategori:Kulturminner i Gausdal
Kategori:Kirker i Gausdal